Albinas Arminas

Albinas Araminas (1919 m. gruodžio 26 d. Vilkaviškio apskrities Ožkabalių kaime – 2008 m. rugsėjo 2 d. Lugane, Šveicarija) – Romos katalikų kunigas, ilgametis kapelionas Italijoje ir Šveicarijoje.

Biografija 
Mokėsi Vokiečių kolegijoje Romoje, 1945 m. įšventintas kunigu. Milane studijavo Katalikiškame Švč. Širdies universitete, studijas baigė filosofijos ir teologijos licenciato laipsniu. Nuo 1947 m. Carlazzo miestelio (Lombardija) Šv. Kamilio globos namuose tarnavo kapelionu. Po dešimtmečio buvo pakviestas į Moncucco kliniką Lugano mieste (Šveicarija), kur darbavosi kapelionu iki 2007 m. Jo iniciatyva šioje gydymo įstaigoje buvo įrengta koplyčia. Nuo 1981 m.  taip pat ėjo teisėjo pareigas Lugano vyskupijos bažnytiniame teisme.

Vyresnysis brolis kun. Aleksandras Arminas (slp. Venancijus Ališas) – žinomas Brazilijos lietuvių poetas.

Šaltiniai 
 Kun. Arūnas Poniškaitis. In memoriam kun. Albinui Arminui (1919-2008) //vk.lcn.lt 

Kapelionai
Italijos lietuviai‎
Šveicarijos lietuvių bendruomenės veikėjai‎